༄༅། །སྟོང་ཆེན་རབ་འཇོམས་མའི་མངོན་རྟོགས་རྣམ་ངེས་
བཞུགས་སོ། །
ད་ནི་དེ་རྣམ་པར་ངེས་པ་བཤད་པར་བྱ་སྟེ། མདོ་དེ་ཉིད་ལས། རྒྱལ་བོ་ཆེན་པོ་དཔལ་
ལྡན་པ། །ཕྱོགས་བཞི་དག་ཏུ་སོང་གྱུར་ནས། །ཆོས་ཀྱི་གོ་ཆ་བགོས་གྱུར་ཏེ། །བཟང་བོའི་ཁྲི་ལ་
འདུག་པ་ནི། །ཤར་ཕྱོགས་ན་ནི་ཡུལ་འཁོར་སྲུང་། །ལྷོ་ཕྱོགས་ན་ནི་འཕགས་སྐྱེས་པོ། །ནུབ་
ཕྱོགས་ན་ནི་མིག་མི་བཟང་། །བྱང་ཕྱོགས་ན་ནི་ལུས་ངན་པའོ། །དཔལ་དང་གཟི་བརྗིད་འབར་
བ་ཡི། །རྒྱལ་བོ་དག་ནི་ཕྱིན་པ་དང་། །དེ་ཚེ་སྟོན་པ་ཐམས་ཅད་མཁྱེན། །བར་སྣང་གནས་ལ་རབ་
ཏུ་འཕགས། །ཚངས་པས་སྤྲུལ་བའི་གཞལ་མེད་ཁང་། །དེ་ན་རྡོ་རྗེའི་གདན་ལ་བཞུགས། །དེ་ན་
ཚངས་དང་ཚངས་ཆེན་རྣམས། །ཐལ་མོ་སྦྱར་འཁོད་ཕྱག་འཚལ་ལོ། །ཞེས་པ་དང་། སངས་རྒྱས་
རྣམ་གཟིགས་གཟི་བརྗིད་དང་། །གཙུག་ཏོར་ཅན་གྱི་སྟོབས་རྣམས་དང་། །ཐམས་ཅད་སྐྱོབ་ཀྱི་
བདེན་ཚིག་དང་། །ལོག་དང་སེལ་གྱི་ཏིང་འཛིན་དང་། །གསེར་ཞེས་པ་ཡི་ཡེ་ཤེས་དང་། །འོད་
སྲུང་གི་ནི་རྫུ་འཕྲུལ་དང་། །ཤཱཀྱ་སེངྒེའི་མཐུ་རྣམས་ཀྱིས། །ཞེས་པ་དང་། སངས་རྒྱས་རྣམས་ཀྱི
གཟི་བརྗིད་དང་། །རང་རྒྱལ་དག་གི་བྱིན་རླབས་དང་། །དགྲ་བཅོམ་རྣམས་ཀྱི་མཐུ་དག་དང་། །
གསང་སྔགས་འཛིན་པ་ཐམས་ཅད་དང་། །ཤྭ་རིའི་བུ་ཡི་ཤེས་རབ་དང་། །མོའུ་འགལ་བུ་ཡི་རྫུ་
འཕྲུལ་དང་། །མ་འགགས་པ་ཡི་མིག་དང་ནི། །འོད་སྲུང་སྦྱངས་པའི་ཡོན་ཏན་དང་། །ཀཽཎྜི་ནྱ་
ཡི་སྔར་ཐོབ་དང་། །ཀུན་དགའ་བོ་ཡི་ཐོས་པ་དང་། །ཚངས་པ་ཡི་ནི་བྱམས་པ་དང་། །བརྒྱ་བྱིན་
570

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
༼ཤ༽
གྱི་ནི་དབང་རྣམས་དང་། །འཇིག་རྟེན་སྐྱོང་བའི་ཡུལ་རྣམས་དང་། །དབང་ཕྱུག་ཆེན་པོའི་སྟོབས་
དག་དང་། །སྡེ་དཔོན་རྣམས་ཀྱི་མཐུ་དག་དང་། །འཕྲོག་མའི་གཟི་བརྗིད་རྫུ་འཕྲུལ་དང་། །ཞེས་
པ་ལ་སོགས་པས་འདིའི་དཀྱིལ་འཁོར་དུ་མས་མཛད་པ་རྣམས་ཀྱི་རྒྱས་འབྲིང་གི་ལྷ་ཤེས་ལ། ཤུ་
ལ་དྷ་རེ་བཛྲ་དྷ་རེ་ཞེས་སོགས་ཀྱིས་ལྷ་མོའི་མངོན་རྟོགས་བསྟན་ཅིང་།
སོ་སོར་འབྲང་མར་
གསུང་བའི་སྔགས། ཨོཾ་ཨ་མྲྀ་ཏ་ཝ་ར་ར། ཞེས་པ་ལ་སོགས་པ་ནི། འདིར་སོ་སོར་འབྲང་མ་ཉིད་
ཀྱི་སྙིང་བོ་ལ་སོགས་པ་ཡིན་པར་གསུངས་ཀྱི། ལྷ་མོ་གཞན་གྱི་སྔགས་སུ་མ་གསུངས་པའི་
མདོར་གསུངས་པས། སདྱ་ཐེ་དན། ཞེས་པ་ལ་སོགས་པ་དང་། རྡོ་རྗེ་གུར་ནས་གསུངས་པའི་བླ་
མེད་ཀྱི་ཁྱད་ཆོས་རྣམས་དོར་ནས། མཚན་སྔགས་རྣམས་བཟླས་ཤིང་། བསྡུས་པ་ཡང་འདིར། མི་
འཁྲུགས་པ་དང་སྣང་མཛད་སྤྱན་རས་གཟིགས་ཀྱི་དབང་། །རི་རབ་འོད་འཕྲོ་རི་རབ་མུ་ཁྱུད་
འོད་དཔག་མེད། །རྡོ་རྗེ་རྣམས་ཀྱི་མཚན་རྣམས་རྟག་ཏུ་བཟུང་ན་ནི། །འཇིགས་པར་འགྱུར་བ་མ་
ཡིན་གནོད་པར་མི་འགྱུར་རོ། །བདག་གི་མཐུ་སྟོབས་ཆེན་པོ་བརྒྱད་པོ་འདི་དག་གིས།
རྣམས་རྗེས་སུ་བཟུང་བའི་ཕྱིར་ནི་རབ་བརྗོད་ཅིང་། །ཀུན་ཏུ་སྒྲུབ་པ་བྱས་ན་དེ་ཡིས་ལུས་ལ་ནི། །
མེ་དང་དུག་དང་མཚོན་གྱིས་ཚུགས་པར་མི་འགྱུར་རོ། །ཞེས་པ་ལ་སོགས་པས་ཤེས་སོ། །སྟོང་
ཆེན་རབ་ཏུ་འཇོམས་མའི་མངོན་པར་རྟོགས་པ་རྣམ་པར་ངེས་པའི་ལེའུ་སྟེ་བཅུ་བའོ། །དཔལ་དེ་
ཁོ་ན་ཉིད་འདུས་པ་ལས་སྟོང་ཆེན་རབ་ཏུ་འཇོམས་མའི་མངོན་པར་རྟོགས་པ་རིམ་པར་ཕྱེ་བ་སྟེ་
བཞི་བཅུ་ཞེ་བཞི་བ་རྫོགས་སོ།། །།
།མཚན་
571

་དོང་པཎ་ཆེན་གྱི་གསུང་འབུམ་ཆེན་མོ།